På Gedser-bloggen opfordrer Jesper Brinkmann til, at alle kommer ud og checker de lokale vandfugle for ringe. I går efterkom jeg opfordringen og var en tur i Faaborg Havn for at se, og der var nogle af de lokale, forfrosne fugle, der skulle have ring på. Der var pæn success med Hættemågerne. Først en finsk fugl med farvering, derpå en dansk fugl med farvering og så en svensk metalring. Til sidst var en fugl med hollandsk ring kortvarigt inde og kigge, men det lykkedes ikke at få aflæst hele nummeret. Måske har jeg heldet med mig en af de kommende dage.
Den danske fugl, Hvid YHT, er formentlig mærket i Københavnsområdet, mens den svenske bedømt efter ringnummeret, er mærket i Malmø i vinteren 2000/2001.
Også en Knopsvane havde ring på, en særdeles slidt en, men det lykkedes alligevel at få nummeret aflæst. Den har formentlig haft ringen på i mange år.
Skarverne var søgt helt ind i selve havnen, så mulighederne var optimale for at aflæse dem, men desværre var der ingen med ring på.
Kanon Jacob! Dejligt at se, at nogle tager opfordringen op, og rigtigt flot resultat du fik ud af det! Du må have nogle svaneringe, så du kan få skiftet ringen på den gamle der:)